smcproject/ml-wiki-sentences huggingface dataset:
ലൂയിസിന്റെ അക്കാദമിക് മേധാവിത്വം അദ്ദേഹത്തിന്റെ സമപ്രായക്കാരും പ്രൊഫസർമാരും ശ്രദ്ധിക്കുകയും അഭിനന്ദിക്കുകയും ചെയ്തു.
എൽ‌എസ്‌ഇയിൽ ആയിരുന്നപ്പോൾ, ജോൺ ഹിക്സ്, അർനോൾഡ് പ്ലാന്റ്, ലയണൽ റോബിൻസ്, ഫ്രീഡ്രിക്ക് ഹയക് എന്നിവരുടെ കീഴിൽ പഠിക്കാൻ ലൂയിസിന് അവസരം ലഭിച്ചു.
1937 ൽ ബിഎസ്‍സി ബിരുദവും, 1940 ൽ ലണ്ടൻ സ്കൂൾ ഓഫ് ഇക്കണോമിക്സിൽ (എൽഎസ്ഇ) അർനോൾഡ് പ്ലാന്റിന്റെ മേൽനോട്ടത്തിൽ പിഎച്ച്ഡിയും നേടിയ ശേഷം ലൂയിസ് 1948 വരെ എൽ‌എസ്‌ഇയിൽ സ്റ്റാഫ് അംഗമായി പ്രവർത്തിച്ചു.
1947 ൽ അദ്ദേഹം ഗ്ലാഡിസ് ജേക്കബ്സിനെ വിവാഹം കഴിച്ചു, അവർക്ക് രണ്ട് പെൺമക്കളുണ്ടായി.
ആ വർഷം മാഞ്ചസ്റ്റർ സർവകലാശാലയിൽ ലക്ചററായി തിരഞ്ഞെടുക്കപ്പെട്ടതിനാൽ കുടുംബത്തോടൊപ്പം അവിടേക്ക് താമസം മാറി.
1957 വരെ അദ്ദേഹം മാഞ്ചസ്റ്ററിൽ പഠിപ്പിച്ചു.
ഈ കാലയളവിൽ, വികസ്വര രാജ്യങ്ങളിലെ മൂലധന രീതികളെയും വേതനത്തെയും കുറിച്ചുള്ള തന്റെ ഏറ്റവും പ്രധാനപ്പെട്ട ചില ആശയങ്ങൾ അദ്ദേഹം വികസിപ്പിച്ചെടുത്തു.
മുൻ കോളനികൾ യൂറോപ്യൻ രാജ്യങ്ങളിൽ നിന്ന് സ്വാതന്ത്ര്യം നേടാൻ തുടങ്ങിയതോടെ, ഡവലപ്മെന്റ് എക്കണോമിക്സിൽ അദ്ദേഹം നൽകിയ സംഭാവനകളാൽ അദ്ദേഹം വളരെ പ്രശസ്തനായിരുന്നു.
നൈജീരിയ , ഘാന , ട്രിനിഡാഡ് ആൻഡ് ടൊബാഗോ, ജമൈക്ക , ബാർബഡോസ് എന്നിവയുൾപ്പടെ നിരവധി ആഫ്രിക്കൻ , കരീബിയൻ സർക്കാരുകളുടെ സാമ്പത്തിക ഉപദേഷ്ടാവായി ലൂയിസ് സേവനമനുഷ്ഠിച്ചു.
1957 ൽ ഘാന സ്വാതന്ത്ര്യം നേടിയപ്പോൾ, അവരുടെ ആദ്യത്തെ സാമ്പത്തിക ഉപദേഷ്ടാവായി ലൂയിസിനെ  നിയമിച്ചു.
ഘാനയുടെ ആദ്യത്തെ പഞ്ചവത്സര വികസന പദ്ധതി (1959–63) തയ്യാറാക്കാൻ അദ്ദേഹം സഹായിച്ചു.
വെസ്റ്റ് ഇൻഡീസ് സർവകലാശാല വൈസ് ചാൻസലറായി നിയമിതനായപ്പോൾ 1959 ൽ ലൂയിസ് കരീബിയൻ മേഖലയിലേക്ക് മടങ്ങി.
1963 ൽ സാമ്പത്തികശാസ്ത്രത്തിന് നൽകിയ സംഭാവനകളുടെ പേരിൽ അദ്ദേഹത്തിന് നൈറ്റ് ബിരുദം ലഭിച്ചു .
ആ വർഷം, പ്രിൻസ്റ്റൺ സർവകലാശാലയിൽ യൂണിവേഴ്‌സിറ്റി പ്രൊഫസറായി നിയമിതനായതിനാൽ അമേരിക്കയിലേക്ക് മാറി.
അടുത്ത രണ്ട് ദശകക്കാലം ലൂയിസ് പ്രിൻസ്റ്റണിൽ ജോലി ചെയ്തു.
1983 ൽ ആണ് വിരമിക്കുന്നത്.
1970-ൽ ലൂയിസ് കരീബിയൻ ഡെവെലപ്മെന്റൽ ബാങ്കിന്റെ ആദ്യ പ്രസിഡന്റായി തിരഞ്ഞെടുക്കപ്പെട്ട അദ്ദേഹം, 1973 വരെ ആ പദവിയിൽ തുടർന്നു,
1979 ൽ സാമ്പത്തിക ശാസ്ത്രത്തിനുള്ള നോബൽ സമ്മാനം ലൂയിസിന് ലഭിച്ചു (തിയോഡോർ ഷുൾട്സുമായി പങ്കിട്ടു).
1991 ജൂൺ 15 ന് ബാർബഡോസിലെ ബ്രിഡ്ജ്ടൌണിൽ അദ്ദേഹം അന്തരിച്ചു.
അദ്ദേഹത്തിന്റെ ബഹുമാനാർത്ഥം സെന്റ് ലൂസിയൻ കമ്മ്യൂണിറ്റി കോളേജിന്റെ മൈതാനത്താണ് അദ്ദേഹത്തെ സംസ്കരിച്ചത്.
ബഹുമതികളും അംഗീകരങ്ങളും സെന്റ് ലൂസിയയിലെ ആർതർ ലൂയിസ് കമ്മ്യൂണിറ്റി കോളേജ് അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടതാണ്.
സർക്കാർ സ്ഥാനങ്ങളിൽ പ്രവേശിക്കുന്നതിനുമുമ്പ് വർഷങ്ങളോളം അവിടെ ലക്ചറർ ആയിരുന്നതിനാൽ മാഞ്ചസ്റ്റർ സർവകലാശാലയിലെ ആർതർ ലൂയിസ് കെട്ടിടത്തിന് (2007 ൽ തുറന്നത്) അദ്ദേഹത്തിന്റെ പേര് നൽകി.
വെസ്റ്റ് ഇൻഡീസ് സർവകലാശാലയിലെ സർ ആർതർ ലൂയിസ് ഇൻസ്റ്റിറ്റ്യൂട്ട് ഓഫ് സോഷ്യൽ ആന്റ് ഇക്കണോമിക് സ്റ്റഡീസ് അദ്ദേഹത്തിനോടുള്ള ബഹുമാനാർഥം നാമകരണം ചെയ്യപ്പെട്ടതാണ്.
100 ഡോളർ ഈസ്റ്റ് കരീബിയൻ ബില്ലിൽ സർ ആർതർ ലൂയിസിന്റെ ഛായാചിത്രം ഉൾപ്പെടുത്തിയിട്ടുണ്ട്.
പ്രിൻസ്റ്റൺ യൂണിവേഴ്സിറ്റിയിലെ വുഡ്രോ വിൽസൺ സ്കൂൾ ഓഫ് പബ്ലിക് ആന്റ് ഇന്റർനാഷണൽ അഫയേഴ്സിന്റെ റോബർട്ട്സൺ ഹാളിലെ പ്രധാന ഓഡിറ്റോറിയമായ ആർതർ ലൂയിസ് ഓഡിറ്റോറിയം അദ്ദേഹത്തിന്റെ പേരിൽ ആണ് അറിയപ്പെടുന്നത്.
പ്രധാന സംഭാവനകൾ "ലൂയിസ് മോഡൽ"
ലൂയിസ് 1954-ൽ പ്രസിദ്ധീകരിച്ച, അദ്ദേഹത്തിന്റെ ഏറ്റവും സ്വാധീനിച്ച ഡേവലപ്മെന്റ് എക്കണോമിക്സ് ലേഖനം ആയ "എക്കണോമിക്ഡേവെലപ്മെന്റ് വിത്ത് അൺലിമിറ്റഡ് സപ്ലൈസ് ഓഫ് ലേബർ" (മാഞ്ചസ്റ്റർ സ്കൂൾ) എന്ന പ്രസിദ്ധീകരണത്തിൽ അദ്ദേഹം ഡ്യുവൽ സെക്ടർ മോഡൽ അല്ലെങ്കിൽ "ലൂയിസ് മോഡൽ" അവതരിപ്പിച്ചു.
തിയറി ഓഫ് എക്കണോമിക് ഗ്രോത്ത്
1955-ൽ ലൂയിസ് തിയറി ഓഫ് എക്കണോമിക് ഗ്രോത്ത് (സാമ്പത്തിക വളർച്ചയുടെ സിദ്ധാന്തം) പ്രസിദ്ധീകരിച്ചു.
അതിൽ “സാമ്പത്തിക വികസനം പഠിക്കുന്നതിന് ഉചിതമായ ഒരു ചട്ടക്കൂട് നൽകാൻ” അദ്ദേഹം ശ്രമിച്ചു.
അവലംബങ്ങൾ അവലംബങ്ങൾ ഫിഗെറോവ, എം. (2005).
ഡബ്ല്യു. ആർതർ ലൂയിസ്സ് സോഷ്യൽ അനാലിസിസ് ആൻഡ് ദ ട്രാന്സ്ഫൊർമേഷൻ ഓഫ് ട്രോപ്പിക്കൽ എക്കണോമീസ്.
സോഷ്യൽ ആന്റ് ഇക്കണോമിക് സ്റ്റഡീസ്, 54 (4), 72-90.
https://doi.org/http://www.mona.uwi.edu/ses/archives ഉറവിടങ്ങൾ ജീവചരിത്രം സർ ആർതർ ലൂയിസ് കമ്മ്യൂണിറ്റി കോളേജ് വെബ്സൈറ്റിൽ ഉള്ള ജീവചരിത്രം Breit, William, and Barry T. Hirsch (eds, 2004).
Lives of the Laureates (4th edn).
Cambridge, Mass: The MIT Press.
ISBN 0-262-52450-3 .
പുറം കണ്ണികൾ പ്രിൻസ്റ്റൺ സർവ്വകലാശാലയിലെ സീലി ജി. മുഡ് മാനുസ്ക്രിപ്റ്റ് ലൈബ്രറിയിലെ ആർതർ ലൂയിസ് പേപ്പറുകൾ സെന്റ് ലൂസിയൻ നോബൽ സമ്മാന ജേതാക്കൾ Archived 2018-08-30 at the Wayback Machine .
സെന്റ് ലൂസിയയിലെ നോബൽ സമ്മാന ജേതാക്കളിൽ അദ്ദേഹത്തിന്റെ ജീവചരിത്രം ലഭ്യമാണ് സർ ആർതർ ലൂയിസ് കമ്മ്യൂണിറ്റി കോളേജ്, സെന്റ് ലൂസിയ സർ ആർതർ ലൂയിസ് - നൊബേൽ സമ്മാന പ്രഭാഷണം IDEAS / RePEc ലെവിഷ്യൻ ടേണിംഗ് പോയിന്റ് ആൻഡ് ഇറ്റ്സ് ഇംപ്ലിക്കേഷൻ ലേബർ പ്രൊട്ടക്ഷൻ (ഇൻസ്റ്റിറ്റ്യൂട്ട് ഓഫ് പോപ്പുലേഷൻ ആൻഡ് ലേബർ ഇക്കണോമിക്സ്, ചൈനീസ് അക്കാദമി ഓഫ് സോഷ്യൽ സയൻസസ്) "W. Arthur Lewis (1915–1991)" .
ദി കൺസൈസ് എൻ‌സൈക്ലോപീഡിയ ഓഫ് ഇക്കണോമിക്സ് .
ലൈബ്രറി ഓഫ് ഇക്കണോമിക്സ് ആൻഡ് ലിബർട്ടി (2nd ed. Ed.).
ലിബർട്ടി ഫണ്ട് .
വില്യം എ. വീലർ ഇംഗ്ലീഷ് വിലാസം https://ml.wikipedia.org/wiki/William_A.
_Wheeler
അമേരിക്കൻ ഐക്യനാടുകളുടെ പത്തൊൻപതാമത്തെ വൈസ് പ്രസിഡന്റായിരുന്നു  വില്യം എ. വീലർ
ന്യുയോർക്കിനെ പ്രതിനിധീകരിച്ച് അമേരിക്കൻ പ്രതിനിധി സഭയിൽ അംഗമായി.
റഥർഫോർഡ് ബി ഹയെസ് അമേരിക്കൻ പ്രസിഡന്റായ 1877 മുതൽ 1881 വരെ വൈസ് പ്രസിഡന്റായി സേവനമനുഷ്ടിച്ചു.
ആദ്യകാല ജീവിതം, ഉദ്യോഗം
1819 ജൂൺ 30ന് ന്യുയോർക്കിലെ മലോണിൽ ജനിച്ചു.
വില്യം അൽമൺ വീലർ എന്നാണ് പൂർണനാമം.
ഫ്രാങ്ക്‌ലിൻ അക്കാദമി, വെർമൊൻട് സർവ്വകലാശാല എന്നിവിടങ്ങളിൽ പഠിച്ചു.
സാമ്പത്തിക കാരണങ്ങളാൽ ബിരുദം നേടാനായില്ല.
വില്യം എഡ്വേഡ് ദുബോയ്സ് ഇംഗ്ലീഷ് വിലാസം https://ml.wikipedia.org/wiki/William_Edward_DuBois
ഒരു ആഫ്രിക്കൻ-അമേരിക്കൻ ചിന്തകനായിരുന്നു വില്യം എഡ്വേഡ് ദുബോയ്സ് .
1890കളിൽ അമേരിക്കയിലെ ആഫ്രിക്കൻ വംശജർക്കിടയിലെ ഏറ്റവും പ്രമുഖനായ വിപ്ളവചിന്തകനും നേതാവുമായിരുന്നു ദുബോയ്സ്.
1868 ഫെബ്രുവരിയിൽ മസാച്യുസെറ്റ്സിലെ ഗ്രേറ്റ് ബാരിങ്ടണിൽ ജനിച്ചു.
പൂർവ്വികർ ഡച്ച് അടിമകളായിരുന്നു.
ഗ്രേറ്റ് ബാരിങ്ടണിൽ പഠിച്ചുകൊണ്ടിരിക്കുമ്പോൾത്തന്നെ ആഫ്രിക്കൻ-അമേരിക്കൻ പ്രസിദ്ധീകരണമായ ന്യൂയോർക്ക് ഗ്ലോബിൽ ലേഖനങ്ങൾ എഴുതിത്തുടങ്ങി.
1888ൽ ഫിസ്ക് (Fisk) sarവകലാശാലയിൽ നിന്ന് ബിരുദം നേടി.
ഹാർവാഡ് സർവകലാശാലയിലെ പഠനത്തിനുശേഷം ജർമനിയിലെ ബർലിൻ സർവകലാശാലയിൽ ഗവേഷണത്തിനു ചേർന്നെങ്കിലും സാമ്പത്തിക ബുദ്ധിമുട്ടുമൂലം പൂർത്തിയാക്കാനായില്ല.
തുടർന്ന് അമേരിക്കയിലെ വിൽബർ ഫോർസ് സർവകലാശാലയിൽ ഗ്രീക്ക്-ലാറ്റിൻ സാഹിത്യ പ്രൊഫസറായി ചേർന്നു.
1895-ൽ ഹാർവാഡ് സർവകലാശാലയിൽനിന്ന് ഗവേഷണബിരുദം നേടി.
1963 ആഗസ്റ്റിൽ ഇദ്ദേഹം അന്തരിച്ചു.
മരിക്കുന്നതിനുമുമ്പ് ഘാനയിലെ പൗരത്വം സ്വീകരിച്ചിരുന്നു.
വർണ-വംശീയ വിവേചനത്തിനെതിരെ ശക്തമായ പ്രതിരോധം സൃഷ്ടിക്കുന്നതിനുവേണ്ടി 1905ൽ 'നയാഗര' പ്രസ്ഥാനത്തിന് ദുബോയ്സ് രൂപംനല്കി.
1909ൽ 'നാഷണൽ അസോസിയേഷാൻ ഫോർ ദ് അഡ്വാൻസ്മെന്റ് ഒഫ് കളേർഡ് പീപ്പിൾ' (NAACP) എന്ന സംഘടന രൂപവത്കരിച്ചു.
20-ാം ശതകത്തിന്റെ ആദ്യ ദശകങ്ങളിൽ 'അഖില ആഫ്രിക്കൻ വാദം' എന്ന ആശയത്തിന്റെ പ്രധാന വക്താവായിരുന്നു ദുബോയ്സ്.
1897ൽ പ്രമുഖരായ 17 ആഫ്രിക്കൻ-അമേരിക്കൻ ബുദ്ധിജീവികളുമായി ചേർന്ന് 'അമേരിക്കൻ നീഗ്രോ അക്കാദമി'ക്ക് രൂപംനല്കി.
അമേരിക്കയിലെ കറുത്ത വംശജരെക്കുറിച്ചുള്ള പരമ്പരാഗത ധാരണകളെ ഇദ്ദേഹം ചോദ്യം ചെയ്തു.
ഇതിനുപോൽബാലകമായ നിരവധി ഗവേഷണ പഠനങ്ങൾ നടത്തി.
പക്ഷേ, ഇത്തരം ഗവേഷണപഠനങ്ങൾ കൊണ്ടുമാത്രം വെള്ളക്കാരുടെ വംശീയ മുൻവിധികളെ പരിഷ്കരിക്കാനാവില്ലെന്നു മനസ്സിലാക്കിയ ദുബോയ്സ്, സംഘടിതവും ആസൂത്രിതവുമായ പ്രക്ഷോഭ-പ്രതിരോധ പ്രവർത്തനങ്ങളുടെ ആവശ്യകത ജനങ്ങളെ ബോധ്യപ്പെടുത്തി.
പൂർണസമത്വത്തിനുവേണ്ടി വാദിച്ച ഇദ്ദേഹം ബുക്കർ.
ടി. വാഷിങ്ടണിന്റെ പരിഷ്കരണവാദാശയങ്ങളെ നിരാകരിച്ചു.
1910-മുതൽ കാൽ നൂറ്റാണ്ടുകാലത്തോളം അമേരിക്കൻ നീഗ്രോകളുടെ ഏറ്റവും വലിയ നേതാവായിരുന്ന ദുബോയ്സ്, വെള്ളക്കാരിൽനിന്ന് ഭൗതികവും ആശയപരവുമായ സ്വാതന്ത്ര്യം നേടാനും സ്വന്തം വിചാരമാതൃകകൾക്കു രൂപംനല്കാനും കറുത്തവരെ ആഹ്വാനം ചെയ്തു.
അഖില ആഫ്രിക്കൻ വാദം പ്രചരിപ്പിക്കുന്നതിനുവേണ്ടി ദുബോയ്സ് സമ്മേളനങ്ങൾ സംഘടിപ്പിച്ചു.
1919-ൽ പാരിസിലാണ് ആദ്യത്തെ അഖില ആഫ്രിക്കൻ സമ്മേളനം നടന്നത്.
1940-കളിൽ അമേരിക്കൻ ഗവണ്മെന്റിന്റെ നയങ്ങളിലും നീഗ്രോ നേതൃത്വത്തിന്റെ നിലപാടുകളിലും നിരാശനായ ഇദ്ദേഹം സോവിയറ്റ് യൂണിയനോട് അനുഭാവം പ്രകടിപ്പിച്ചു.
ലോകത്ത് സമാധാനവും സോഷ്യലിസവും സ്ഥാപിക്കുന്നതിന് സോവിയറ്റ് യൂണിയന് നേതൃത്വപരമായ പങ്കു വഹിക്കാൻ കഴിയുമെന്ന് ദുബോയ്സ് വിശ്വസിച്ചു.
1959-ൽ ലെനിൻ സമാധാന പുരസ്കാരം നല്കി സോവിയറ്റ് യൂണിയൻ ഇദ്ദേഹത്തെ ആദരിച്ചു.
1960-ൽ ഘാനയിൽ തുടങ്ങിയ പ്രഥമ ആഫ്രിക്കൻ എൻസൈക്ളോപീഡിയയുടെ പത്രാധിപരായി സേവനമനുഷ്ഠിച്ചു.
1961-ൽ അമേരിക്കൻ കമ്യൂണിസ്റ്റ് പാർട്ടിയിൽ ചേർന്നു.
അഞ്ച് നോവലുകൾ ഉൾപ്പെടെ 22 കൃതികൾ രചിച്ചിട്ടുണ്ട്.
1903ൽ ദ് സോൾസ് ഒഫ് ബ്ളാക്ക് ഫോക്ക് എന്ന പേരിൽ ഒരു ലേഖനസമാഹാരം പ്രസിദ്ധീകരിച്ചു.
കറുത്ത വംശജരുടെ ദുരിതപൂർണമായ ജീവിതാവസ്ഥയാണ് ഇതിൽ പ്രതിപാദിക്കുന്നത്.
1897ൽ പ്രസിദ്ധീകൃതമായ 'ദ് കൺസർവേഷൻ ഒഫ് റെയ്സസ്' ആണ് ഇദ്ദേഹത്തിന്റെ പ്രധാന കൃതി.
കറുത്തവരുടെ വംശീയാഭിമാനം നിലനിർത്തേണ്ടത് അവരുടെ വ്യതിരിക്തമായ സ്വത്വം രൂപവത്കരിക്കുന്നതിനാവശ്യമാണെന്ന് ദുബോയ്സ് വാദിച്ചു.
1899ൽ പ്രസിദ്ധീകരിച്ച 'ദ് ഫിലാഡെൽഫിയ നീഗ്രോ' എന്ന കൃതിയിൽ ഫിലാഡെൽഫിയയിലെ നീഗ്രോകളുടെ സാമൂഹിക-സാമ്പത്തിക ജീവിതസാഹചര്യങ്ങൾ വിശദമായി ചർച്ച ചെയ്യുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ വില്യം എഡ്വേഡ് (1868 - 1963) ദുബോയ്സ്, വില്യം എഡ്വേഡ് (1868 - 1963) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
വിലോൻറെ (ടിഷ്യൻ) ഇംഗ്ലീഷ് വിലാസം https://ml.wikipedia.org/wiki/Violante_(Titian)
ഏകദേശം 1515-ൽ ടിഷ്യൻ വെസല്ലി ചിത്രീകരിച്ച ഒരു എണ്ണച്ചായ ചിത്രമാണ് വിലോൻറെ .
ഈ ചിത്രം ഇപ്പോൾ വിയന്നയിലെ കുൻതിസ്റ്റിസ്റ്റോറിഷെസ് മ്യൂസിയത്തിൽ സൂക്ഷിച്ചിരിക്കുന്നു.
ബാർട്ടോളോമോ ഡെല്ല നാവേയുടെ വെനീഷ്യൻ ശേഖരത്തിന്റെ ഭാഗമായിരുന്നു വിലോൻറെ.
1636-ൽ അത് ഹാമിൽട്ടൺ ഡ്യൂക്കിന് വിൽക്കുകയും അദ്ദേഹം ലണ്ടനിലേക്ക് കൊണ്ടുവരുകയും ചെയ്തു.
1659-ൽ ഓസ്ട്രിയയിലെ ആർക്ഡ്യൂക്ക് ലിയോപോൾഡ് വിൽഹാമിന് , ലഭിക്കുകയും അദ്ദേഹത്തിൻറെ ശേഖരം പിന്നീട് മ്യൂസിയത്തിന്റെ ഭാഗമായിത്തീരുകയും ചെയ്തു.
ചിത്രകാരനായ പൽമാ എൽഡറിൻറെ (ഈ ചിത്രത്തിനു ദീർഘകാല സംരക്ഷണം നൽകിയിയിരുന്നത്) മകളായ വിലോൻറെയുടെ ചിത്രമാണിതെന്ന് ഈ ചിത്രത്തെ കുറിച്ച് പരാമർശിക്കുന്നുണ്ട്.
എന്നാൽ ഇതിന് ഉപോൽബലകമായ യാതൊരു തെളിവുമില്ല.
ഡേവിഡ് ടെനിയേർസ് ദ യംഗറിൻറെ , ഈ ചിത്രത്തിലെ കൊത്തുപണികളിൽ നിന്ന് ആർച്ച്ഡ്യൂക്ക് ഗ്യാലറിയിൽ പ്രദർശിപ്പിച്ചിരിക്കുന്ന ടിഷ്യൻറെ ഈ ചിത്രത്തിൻറെ മാതൃകയിലുള്ള ചിത്രത്തിനേക്കാൾ വലിയ അളവിലുള്ളതാണ് ഈ ചിത്രം എന്ന് കാണിക്കുന്നു.
ഗാലറിയിലുള്ള ചിത്രത്തെപ്പോലെ ചിത്രീകരിച്ചിരിക്കുന്ന ആർച്ച്ഡ്യൂക്ക് കാബിനറ്റിലെ ചിത്രം അക്കാലത്തെ പ്രശസ്തമായ ഒരു ചിത്രം ആയിരിക്കണം ഈ ചിത്രമെന്ന് കരുതുന്നു.
ചിത്രശാല ടെനിയേഴ്സിന്റെ കാറ്റലോഗിന്റെ പതിപ്പായ ആരോൺസെൻ ക്ലെബെബാൻഡിൽ നിന്നുള്ള കൊത്തുചിത്രം.
ഈ പെയിന്റിംഗ്, അതിന്റെ പെൻഡന്റ് ദി ബ്രാവോയ്‌ക്കൊപ്പം 1659-1673 ലെ ടെനിയേഴ്‌സ് ദ യംഗേഴ്‌സ് കാറ്റലോഗിന്റെ മുൻഭാഗത്ത് കാണിച്ചിരിക്കുന്നു.
ആർച്ച്ഡ്യൂക്കിന്റെ ഗാലറി (പ്രാഡോ ശേഖരം ) ആർച്ച്‌ഡ്യൂക്കിന്റെ ഗാലറി (ശേഖരം Kunsthistorisches മ്യൂസിയം) ആർച്ച്ഡ്യൂക്കിന്റെ ഗാലറി (ശേഖരം പെറ്റ്വർത്ത് ഹൗസ്)
ഇറ്റാലിയൻ കലാ ചരിത്രകാരനായ റോബർട്ടോ ലോംഗിയാണ് ടിഷ്യന്റെ ഈ ചിത്രം ചിത്രീകരിക്കാൻ കാരണം.
ബാൽബി ദ ഹോളി കൺവർസേഷൻ എന്ന ചിത്രത്തിൽ ചിത്രീകരിച്ചിരിക്കുന്ന സ്ത്രീ വിലോൻറെയുമായി വളരെ സാമ്യമുള്ളതാണ്.
വുമൺ വിത്ത് എ മിറർ , ഫ്ലോറ (ടിഷ്യൻ) , വാനിറ്റി , സലോം (ടിഷ്യൻ) , യങ് വുമൺ ഇൻ എ ബ്ളാക്ക് ഡ്രെസ്സ് തുടങ്ങിയ ചിത്രങ്ങളുടെ ഒരു പരമ്പരയിൽ ചുരുണ്ട സ്വർണ്ണത്തലമുടിയും നീലക്കണ്ണുകളും സുഭഗശരീരവും ഉള്ള സ്‌ത്രീയെ ചിത്രീകരിച്ചിരിക്കുന്നു.
വില്യം ഈസ്റ്റർലി ആഷ്ടൺ ഇംഗ്ലീഷ് വിലാസം https://ml.wikipedia.org/wiki/William_E.
_Ashton
ഒരു പ്രശസ്ത ഗൈനക്കോളജിസ്റ്റും സർജനുമായിരുന്നു വില്യം ഈസ്റ്റർലി ആഷ്ടൺ (ജൂൺ 5, 1859 - മാർച്ച് 30, 1933).
ഒന്നാം ലോകമഹായുദ്ധസമയത്ത് അദ്ദേഹം യുണൈറ്റഡ് സ്റ്റേറ്റ്സ് ആർമിയിൽ റെജിമെന്റൽ സർജനായി സേവനമനുഷ്ഠിച്ചു.
1859 ജൂൺ 5-ന് പെൻസിൽവാനിയയിലെ ഫിലാഡൽഫിയയിൽ സാമുവൽ കീന്റെയും കരോലിൻ എം. ആഷ്ടന്റെയും മകനായി ആഷ്ടൺ ജനിച്ചു.
അദ്ദേഹത്തിന്റെ സഹോദരൻ തോമസ് ജി. ആഷ്ടൺ ആണ്.
ആദ്യകാല മെഡിക്കൽ ജീവിതം
1884 മുതൽ 1892 വരെ ആശുപത്രിയിലെയും ജെഫേഴ്സൺ മെഡിക്കൽ കോളേജിലെയും ഫാക്കൽറ്റിയായി ആഷ്ടൺ സേവനമനുഷ്ഠിച്ചു.
1892 മുതൽ 1916 വരെ അദ്ദേഹം മെഡിക്കോ-ചിരുഗിൽ ഗൈനക്കോളജിസ്റ്റും ഗൈനക്കോളജി പ്രൊഫസറുമായിരുന്നു.
1916-ൽ പെൻസിൽവാനിയ സർവകലാശാലയിൽ ഗൈനക്കോളജി പ്രൊഫസറായിരുന്നു.
പെൻസിൽവാനിയ സർവകലാശാലയിൽ ചേർന്ന അദ്ദേഹം 1881-ൽ ഡോക്ടറായി ബിരുദം നേടി.
പിന്നീട് അദ്ദേഹം ജെഫേഴ്സൺ മെഡിക്കൽ കോളേജിലും ഉർസിനസിലും ചേർന്നു.
വിലെ പാർലെ ഇംഗ്ലീഷ് വിലാസം https://ml.wikipedia.org/wiki/Vile_Parle ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിലെ മുംബൈ പട്ടണത്തിന്റെ ഭാഗമായ ഒരു പ്രാന്തപ്രദേശമാണ്‌ വിലെ പാർലെ .
പാർലെ എന്നും ഈ പ്രദേശം അറിയപ്പെടുന്നു.
ഇവിടുത്തെ റെയിൽ‌വേ സ്‌റ്റേഷന്റെ പേരും വിലെ പാർലെ എന്നാണ്‌.
2008 നവംബർ 26 ന്‌ മുംബൈയിലുണ്ടായ ഭീകരാക്രമണത്തിന്റെ ഒരു ലക്ഷ്യസ്ഥാനമെന്നനിലയിൽ വിലെ പാർലെ വാർത്തക‌ളിൽ നിറഞ്ഞ് നിന്നിരുന്നു.
പേരിന്‌ പിന്നിൽ
ഇറളൈ എന്നും പറളൈ എന്നും പേരുള്ള രണ്ട് ഗ്രാമങ്ങളുടെ പേരിൽനിന്നാണ്‌ വിലെ പാർലെ എന്ന പേര്‌ ഉത്ഭവിച്ചിട്ടുള്ളത്.
സാമ്പത്തികാമായി ഉന്നതിയിലുള്ള കച്ചവടക്കാരുടെയും വ്യവസായികളുടെയും താമസസ്ഥലം കൂടിയാണിവിടം.
ഒരുകാലത്ത് നെൽ‌പാടങ്ങളായിരുന്നു ഇവിടെ.
എഴുപതുകളിൽ റിയൽ എസ്‌റ്റേറ്റ് കുതിപ്പു വന്നതോട് കൂടി വിലെ പാർലെ വലിയ മറ്റത്തിന്‌ വിധേയമായി.
മഹാരാഷ്ട്രക്കാർക്കു പുറമെ ഗുജറാത്തികളൂം മാർ‌വാറികളും ഇവിടെ താമസമുറപ്പിച്ചിട്ടുണ്ട്.
ഇപ്പോൾ ചലച്ചിത്ര നാടക മേഖലയിലുള്ളവരുടെ കേന്ദ്രമായി മാറിയിരിക്കുന്നു വിലെ പാർലെ.
പ്രശസ്‌തമായ പാർലെ ബിസ്കറ്റിന്റെ ഫാക്ടറി ഇവിടെയാണ്‌ ആരംഭിച്ചത്.
പുറത്തേക്കുള്ള കണ്ണികൾ Parle Online Archived 2005-10-30 at the Wayback Machine .
MyVileParle.com Archived 2011-02-10 at the Wayback Machine .
രോഹിണി (നക്ഷത്രം) ഇംഗ്ലീഷ് വിലാസം https://ml.wikipedia.org/wiki/Rohini_(star) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇടവം രാശിയിലെ ബ്രഹ്മർഷി അഥവാ ആൽഡെബറാൻ നക്ഷത്രവും സമീപത്ത് V ആകൃതിയിൽ സ്ഥിതിചെയ്യുന്ന മറ്റു നക്ഷത്രങ്ങളെയും ഉൾപ്പെടുത്തിയാണ് കേരളത്തിൽ രോഹിണി എന്ന നക്ഷത്രമായി കണക്കാക്കുന്നത്.
എന്നാൽ ഉത്തരേന്ത്യയിൽ ബ്രഹ്മർഷി എന്ന നക്ഷത്രത്തെയാണ് രോഹിണി എന്നു പറയുന്നത്.
ഇടവം രാശിയിലെ രണ്ടാമത്തെ നക്ഷത്രമായാണ് രോഹിണിയെ കണക്കാക്കുന്നത്.
കൃഷ്ണന്റെ ജന്മദിനമായി കൊണ്ടാടുന്ന അഷ്ടമിരോഹിണി , ഈ നാളിലാണ്.
രോഹിണി മോഹൻ
ഡോക്ടർ രോഹിണി മോഹൻ (Dr. Rohini Mohan) ( കന്നഡ : ರೋಹಿಣಿ ಮೋಹನ್ ) കർണാടകയിലെ സുഗമസംഗീത ഗായികയാണ്.
പുരസ്കാരങ്ങൾ കർണാടക കലശ്രീ ആര്യഭട പ്രശസ്തി നാദപ്രഭു കെംപേഗൗഡ പ്രശസ്തി അക്കാദമിയും ട്രസ്റ്റും ഭാവന സുഗമ സംഗീത അക്കാദമിയുടെ സ്ഥാപക ഡയറക്ടർ.
ഇന്ദു-രോഹിണി സുഗമസംഗീത ട്രസ്റ്റിന്റെ കോട്രസ്റ്റീ.
രോഹിണി ദേവഷേർ ഇംഗ്ലീഷ് വിലാസം https://ml.wikipedia.org/wiki/Rohini_devasher
ഡൽഹി സ്വദേശിയായ പ്രമുഖ ചിത്രകാരിയും ഇൻസ്റ്റലേഷൻ ആർട്ടിസ്റ്റുമാണ് രോഹിണി ദേവഷേർ (ജനനം : 1978).
വീഡിയോ, പെയിന്റിംഗ്, പ്രിന്റ് മേക്കിംഗ് തുടങ്ങി വൈവിദ്ധ്യമാർന്ന മാധ്യമങ്ങൾ ഉപയോഗിച്ച് കലാസൃഷ്ടികൾ തീർക്കുന്ന രോഹിണിക്ക് രാജ്യാന്തര പ്രശസ്തമായ സ്‌കോഡയുടെ 2012ലെ ആർട്ട് ഇന്ത്യ ബ്രേക്ത്രൂ ആർട്ടിസ്റ്റ് അവാർഡ് ലഭിച്ചിട്ടുണ്ട്.
ഡൽഹി കേന്ദ്രീകരിച്ചു പ്രവർത്തിക്കുന്ന രോഹിണി ഡൽഹി കോളേജ് ഓഫ് ആർട്സിൽ നിന്ന് പെയിന്റിംഗിൽ ബിരുദവും യു.കെ യിലെ വിഞ്ചസ്റ്റർ സ്കൂൾ ഓഫ് ആർട്സിൽ നിന്ന് ഫൈൻ ആർട് പ്രിന്റ് മേക്കിംഗിൽ ബിരുദാനന്തര ബിരുദവും നേടി.
ബർലിനിലെ മാക്സ് പ്ലാൻക് ഇൻസ്റ്റിറ്റ്യൂട്ടിൽ ശാസ്ത്ര ഗവേഷകർക്കൊപ്പം നാലു മാസം താമസിച്ച് രചന നടത്താൻ ക്ഷണിക്കപ്പെട്ടു.
വാനശാസ്ത്രത്തിന്റെ പശ്ചാത്തലത്തിൽ സയൻസും ഫിക്ഷനും ചേരുന്ന രോഹിണിയുടെ വീഡിയോ ഇൻസ്റ്റലേഷനുകൾ നിരവധിയിടങ്ങളിൽ പ്രദർശിപ്പിക്കപ്പെട്ടു.
ലണ്ടനിലും ബർലിനിലും വാഴ്‌സയിലുമുൾപ്പെടെ വിദേശത്തും സ്വദേശത്തും നിരവധി പ്രദർശനങ്ങൾ നടത്തി.
പ്രദർശനങ്ങൾ കൊച്ചി-മുസിരിസ് ബിനാലെയിൽ രോഹിണി ദേവഷേറിന്റെ 'പാർട്‌സ് അൺനോൺ' എന്ന വീഡിയോ ഇൻസ്റ്റലേഷൻ ആസ്വദിക്കുന്നവർ
ആസ്​പിൻവാൾ ഹൗസിലെ ഒഴിഞ്ഞ ഒരു മുറിയിൽ  രോഹിണി ദേവഷേർ പാർട്‌സ് അൺനോൺ എന്ന വീഡിയോ ഇൻസ്റ്റലേഷനാണ് ഒരുക്കിയത്.
സമുദ്രനിരപ്പിൽ നിന്ന് ഏറെ ഉയരത്തിലുള്ള ലഡാക്കിൽ കലയും ജ്യോതിശ്ശാസ്ത്രവും തമ്മിലുള്ള പങ്കുവയ്ക്കലുകൾ നടക്കുന്ന സങ്കല്പ ഭൂഭാഗങ്ങളാണ് ഇതിൽ ചിത്രീകരിച്ചിരുന്നത്.
വാനശാസ്ത്രത്തിന്റെ പശ്ചാത്തലത്തിൽ സയൻസും ഫിക്ഷനും ഇടകലരുന്ന ഇൻസ്റ്റലേഷനാണ് 'പാർട്‌സ് അൺനോൺ' പുരസ്കാരങ്ങൾ സ്‌കോഡ കലാപുരസ്‌കാരം (2012ലെ ആർട്ട് ഇന്ത്യ ബ്രേക്ത്രൂ ആർട്ടിസ്റ്റ് അവാർഡ്) അവലംബം ↑ {{ cite news }} : Check date values in: | date= ( help ) ; External link in | title= ( help ) ↑ ↑ {{ cite news }} : Check date values in: | date= ( help ) പുറം കണ്ണികൾ കൊച്ചി-മുസിരിസ് ബിനാലെ 2012 Playing to the Gallery
രോസ്ട്രൽ അസ്ഥി ഇംഗ്ലീഷ് വിലാസം https://ml.wikipedia.org/wiki/Rostral_bone 10 - രോസ്ട്രൽ അസ്ഥി
പല്ലുകൾ ഇല്ലാത്ത മാക്സില എല്ലിന്റെ ഒരു രൂപാന്തരം ആണ് രോസ്ട്രൽ അസ്ഥി അഥവാ രോസ്ട്രൽ ബോൺ  .
സെറാടോപ്‌സിയാ വിഭാഗം ദിനോസറുകളിൽ മാത്രം കണ്ടിരുന്ന സവിശേഷത ആണ് ഈ എല്ല് .
അമേരിക്കൻ പാലിയെന്റോളോജിസ്റ്റ് ആയ ചാൾസ് മാർഷ് ആണ് ഈ എല്ല് കണ്ടെത്തിയതും പേരിട്ടതും.
സസ്യഭോജി ആയ ഈ വർഗ്ഗം ദിനോസറുക്കൾക്ക്‌ കട്ടിയേറിയ സസ്യങ്ങൾ ആയ കോൻ, പൈൻ എന്നി ഭക്ഷിക്കാൻ ആയിരിക്കണം ഈ എല്ല് രൂപാന്തരപ്പെട്ടത് എന്ന് കരുതപ്പെടുന്നു.
രോഹിണി (ഉപഗ്രഹം) ഇംഗ്ലീഷ് വിലാസം https://ml.wikipedia.org/wiki/Rohini_(satellite)
രോഹിണി എന്നത് ഇന്ത്യൻ സ്പേസ് റിസർച്ച് ഓർഗനൈസേഷൻ അയച്ച ഉപഗ്രഹശ്രേണിയുടെ പേരാണ്.
രോഹിണി ശ്രേണിയിൽ 4 ഉപഗ്രഹങ്ങൾ ആണുണ്ടായിരുന്നത്.
ഇവയെല്ലാം എസ്. എൽ. വി.(സാറ്റലൈറ്റ് ലോഞ്ച് വെഹിക്കിൾ) വഴിയാണ് വിക്ഷേപിച്ചത്.
അവയിൽ മൂന്നെണ്ണം വിജയകരമായി ഭ്രമണപഥത്തിലെത്തി.
ഈ ശ്രേണിയിൽ ഭൂരിഭാഗവും പരീക്ഷണാടിസ്ഥാനത്തിലുള്ള ഉപഗ്രഹങ്ങളായിരുന്നു.
ഈ ശ്രേണിയിലെ ഉപഗ്രഹങ്ങൾ രോഹിണി ടെക്നോളജി പേലോഡ് ആർഎസ്-1 ആർഎസ്-ഡി1 ആർഎസ്-ഡി2 അവലംബം
രോഹിണി (നടി) ഇംഗ്ലീഷ് വിലാസം https://ml.wikipedia.org/wiki/Rohini_(Actress)
ദക്ഷിണേന്ത്യൻ ചലച്ചിത്രങ്ങളിൽ പ്രാധാന്യമുള്ള നായിക കഥാപാത്രങ്ങൾ അവതരിപ്പിച്ചിരുന്ന ഒരു നടിയാണ് രോഹിണി .
എൺപതുകളിലും തൊണ്ണൂറുകളിലുമാണ് രോഹിണി സജീവമായി ചലച്ചിത്രങ്ങളിൽ അഭിനയിച്ചിരുന്നത്.
1976-ൽ ബാലനടിയായിട്ടാണ് രോഹിണി അഭിനയജീവിതമാരംഭിച്ചത്.
പുറമേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് രോഹിണി
രോഹിണി (വിവക്ഷകൾ)
രോഹിണി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
രോഹിണി (നക്ഷത്രം) - ജ്യോതിശാസ്ത്രം രോഹിണി (ഉപഗ്രഹം) - ബഹിരാകാശശാസ്ത്രം രോഹിണി (നാൾ) - ജ്യോതിഷം രോഹിണി (ചലച്ചിത്രനടി) - മലയാളചലച്ചിത്രരംഗത്തെ ഒരു അഭിനേത്രി.
രോഹിണി ഹട്ടങ്കടി -- അഭിനേത്രി രോഹിണി, ഡെൽഹി - ഡെൽഹിയിലെ ഒരു സ്ഥലം രോഹിണി (ഭാഗവതം) - വാസുദേവ പത്നി.
രോമാഞ്ചം
രോമാഞ്ചം (English: Goosebumps) 2023-ൽ പുറത്തിറങ്ങിയ ഒരു മലയാള ചലച്ചിത്രമാണ്.
ജിതു മാധവൻ ആദ്യമായി സംവിധാനം ചെയ്ത ഈ ചിത്രത്തിൽ സൗബിൻ ഷാഹിർ , അർജുൻ അശോകൻ , സജിൻ ഗോപു, സിജു സണ്ണി, അബിൻ ബിനോ തുടങ്ങിയവർ പ്രധാന വേഷങ്ങളിൽ അഭിനയിച്ചു.
നിരൂപക പ്രശംസ നേടിയ രോമാഞ്ചം 2023-ൽ ഏറ്റവും കൂടുതൽ കളക്ഷൻ നേടിയ മലയാളം സിനിമകളിൽ ഒന്നായിരുന്നു.
അഭിനയിച്ചവർ സൗബിൻ ഷാഹിർ - ജിബിൻ മാധവൻ അർജുൻ അശോകൻ - സിനു സോളമൻ സജിൻ ഗോപു - നിരൂപ് അബിൻ ബിനോ - ഷിജപ്പാൻ സിജു സണ്ണി - മുകേഷ് അഫ്സൽ പി എച് - ഹരി (കരിക്കുട്ടൻ) ജഗദീഷ് കുമാർ - നിതിൻ നാരായൺ (സോമൻ) അനന്തരാമൻ അജയ് - റിവിൻ ജോമോൻ ജ്യോതിർ - ഡി ജെ ബാബു ചെമ്പൻ വിനോദ് - സെയ്ദ് ദീപിക ദാസ് - നഴ്സ് നയന സ്നേഹ മാത്യു - പൂജ അസിം ജമാൽ -  ബെന്നി തങ്കം മോഹൻ - ജിബിയുടെ അമ്മ അവലംബം
രോഹിണി മോഹൻ (പത്രപ്രവർത്തക) ഇംഗ്ലീഷ് വിലാസം https://ml.wikipedia.org/wiki/Rohini_Mohan
വിദേശ മാധ്യമങ്ങളിൽ രാഷ്ട്രീയം , പരിസ്ഥിതി, മനുഷ്യാവകാശം എന്നിവയെപ്പറ്റി  ലേഖനം എഴുതുന്ന ഒരു മലയാളി പത്രപ്രവർത്തക യും എഴുത്തുകാരിയും ആണ് രോഹിണി മോഹൻ .
അൽ ജസീറ , ദി ന്യൂയോർക്ക് ടൈംസ് , ഫോറിൻ പോളിസി, ദി ഇക്കണോമിക്സ് ടൈംസ്, തെഹൽക , ദ കാരവൻ , ദ ഹിന്ദു , ഔട്ട്ലുക്ക് , ദി വയർ , ന്യൂ ഇൻഡ്യൻ എക്സ്പ്രസ്സ് തുടങ്ങിയ നിരവധി പ്രസിദ്ധീകരണങ്ങളുടെയും  ന്യൂസ് ചാനൽ ആയ സിഎൻഎൻ-ഐബിഎൻ തുടങ്ങിയയിലൊക്കെ  ലേഖനങ്ങൾ എഴുതുന്നു.
നിരവധി ലേഖനങ്ങൾക്ക് അവാർഡും ലഭിച്ചിട്ടുണ്ട് .
മലയാളിയായ ഇവർ ഇപ്പോൾ ബാംഗ്ലൂരിലാണ് താമസം .
ന്യൂയോർക്കി ലെ കൊളംബിയ യൂനിവേഴ്സിറ്റി യിൽ നിന്ന് പൊളിറ്റിക്കൽ ജേർണലിസത്തിൽ മാസ്റ്റർ ഡിഗ്രിയും , ചെന്നൈ യിലെ ഏഷ്യൻ കോളേജ് ഓഫ് ജേർണലിസത്തിൽ നിന്ന്  പ്രിന്റ്  ജേർണലിസത്തിൽ പിജി ഡിപ്ലോമയും  നേടിയിട്ടുണ്ട് .
രോഹിണി എഴുതിയ The Seasons of Trouble: Life Amid the Ruins of Sri Lanka's Civil War എന്ന പുസ്തകം  2014 ൽ പ്രസിദ്ധീകരിച്ചു .
ഈ പുസ്തകത്തിന് 2015 ലെ Shakti Bhatt First Book Prize  , Tata Literature Live!
First Book Award (Nonfiction)2015  അവാർഡുകൾ ലഭിച്ചു ,
വിരാടം ഇംഗ്ലീഷ് വിലാസം https://ml.wikipedia.org/wiki/Virata_Kingdom വിരാടരാജാവ്
മഹാഭാരതത്തിൽ പ്രതിപാദിച്ചിരിക്കുന്ന രാജ്യങ്ങളിൽ ഒന്നാണ് വിരാടം വിരാടം ( സംസ്കൃതം : विराट ).
വിരാടരാജ്യം മാത്സ്യം എന്നും അറിയപ്പെട്ടിരുന്നു.
പാണ്ഡവർ അജ്ഞാതവാസത്തിനായി തിരഞ്ഞെടുത്തത് വിരാട രാജധാനിയായിരുന്നു.
ഒരു സംവസ്തരം പാണ്ഡവർ ദ്രൗപദിയുമൊത്ത് ഇവിടെ വേഷം മാറി താമസിച്ചിരുന്നു.
പാണ്ഡവരുടെ കാലത്ത് വിരാട രാജാവിന്റെ പത്നി സുദേഷണ ആയിരുന്നു.
ഇവരുടെ പുത്രിയായ ഉത്തരയെ അർജ്ജുന പുത്രൻ അഭിമന്യുവാണ് വിവാഹം കഴിച്ചത്.
വിരാടരാജാവിന് ഉത്തരയെ കൂടാതെ ഉത്തരൻ എന്നും ശ്വേതൻ എന്നും രണ്ടു രാജകുമാരന്മാർ കൂടിയുണ്ടായിരുന്നു.
ഈ രണ്ടു കുമാരന്മാരും കുരുക്ഷേത്രയുദ്ധത്തിൽ മരിച്ചു.
വിരാടപർവ്വം ഇംഗ്ലീഷ് വിലാസം https://ml.wikipedia.org/wiki/Virata_Parva
മഹാഭാരത ഗ്രന്ഥത്തിലെ നാലാമത്തെ അദ്ധ്യായമാണ് വിരാട പർവ്വം .
പന്ത്രണ്ട് വർഷങ്ങൾ നീണ്ട വനവാസത്തിനുശേഷം പാണ്ഡവർ ഒരു വർഷം വിരാട രാജധാനിയിൽ അജ്ഞാതവാസം നടത്തി.
ഈ ഒരു വർഷക്കാലത്തു നടന്ന സംഭവ വികാസങ്ങൾ ഗ്രന്ഥകാരൻ ഉൾക്കൊള്ളിച്ചിരിക്കുന്നത് നാലാമത്തെ പർവ്വമായ വിരാടപർവ്വത്തിലാണ്.
അതിസങ്കീർണ്ണമായ പലകഥാതന്തുക്കളാൽ സമ്പന്നമാണീ അദ്ധ്യായം.
കീചകന്റെ പ്രേമാഭ്യർത്ഥന അവലംബം ↑ മഹാഭാരതം -- ഡോ.പി.എസ്. നായർ ISBN:81-85315-01-9 -- വിദ്യാരംഭം പബ്ലീഷേസ്, മുല്ലയ്ക്കൽ, ആലപ്പുഴ
വിരാടൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ഏപ്രിൽ മുതൽ തുടരുന്നു.
ഇംഗ്ലീഷ് വിലാസം https://ml.wikipedia.org/wiki/Virata
വിരാടം എന്ന രാജ്യത്തിന്റെ രാജാവായിരുന്നു ഇദ്ദേഹം.
വനവാസസമയത്തെ ഒരു വർഷ അജ്ഞാതവാസത്തിന് പാണ്ഡവർ വിരാടന്റെ രാജധാനിയാണ് തിരഞ്ഞെടുത്തത്.
കീചകന്റെ സഹോദരിയായ സുദേഷണയായിരുന്നു പത്നി.
അഭിമന്യുവിന്റെ ഭാര്യയായ ഉത്തരയുടെ പിതാവാണ് വിരാടൻ .
ഉത്തരയെ കൂടാതെ ഉത്തരൻ എന്നും ശ്വേതൻ എന്നും പേരുള്ള രണ്ടുപുത്രന്മാരുമുണ്ടായിരുന്നു.
വിരസത ഇംഗ്ലീഷ് വിലാസം https://ml.wikipedia.org/wiki/Boredom വിരസമായി ഇരിക്കുന്ന ഒരു സുവനീർ വിൽപ്പനക്കാരി.
Part of a series on Emotions പ്രമാണം:Plutchik dyads.png Acceptance വാത്സല്യം ദേഷ്യം Angst വേവലാതി ശല്യം Anticipation Anxiety നിസ്സംഗത Arousal വിസ്മയം വിരസത ആത്മവിശ്വാസം Contempt സംതൃപ്തി ധൈര്യം ജിജ്ഞാസ വിഷാദം ആഗ്രഹം Despair നിരാശ വെറുപ്പ് അവിശ്വാസം Ecstasy Embarrassment സഹാനുഭൂതി ആവേശം അസൂയ യുഫോറിയ ഭയം Frustration Gratitude Grief Guilt സന്തോഷം Hatred പ്രതീക്ഷ Horror ശത്രുത അപമാനം Interest Jealousy Joy ഏകാന്തത സ്നേഹം കാമം Outrage പരിഭ്രാന്തി Passion Pity ആനന്ദം അഭിമാനം രോഷം ഖേദം Social connection Rejection പശ്ചാത്താപം നീരസം ദുഃഖം Saudade Schadenfreude Self-confidence നാണക്കേട് Shock നാണം Sorrow Suffering Surprise വിശ്വാസം ആശ്ചര്യം വിഷമം ക സ തി
സാമ്പ്രദായിക ഉപയോഗത്തിൽ, മലയാളത്തിൽ വിരസത , മുഷിവ് അല്ലെങ്കിൽ വൈരസ്യം എന്നും ഇംഗ്ലീഷിൽ ബോർടം , എന്നൂയി , അല്ലെങ്കിൽ ടെഡിയം എന്നും അറിയപ്പെടുന്ന അവസ്ഥ, ചുറ്റുപാടുകളിൽ താൽപ്പര്യമില്ലാത്ത വൈകാരികവും മാനസികവുമായ അവസ്ഥയാണ്.
ഒരു വ്യക്തിക്ക് പ്രത്യേകിച്ച് ഒന്നും ചെയ്യാനില്ലാതെയാവുമ്പോഴോ, ജോലിയുടെയോ ആവേശത്തിന്റെയോ അഭാവം നിമിത്തമോ അലസതയും വിരസതയും ഉണ്ടാകാം.
അനുഭവപ്പെടുന്ന  സാംസ്കാരിക മാനങ്ങളുള്ള ഒരു ആധുനിക പ്രതിഭാസമായും പണ്ഡിതന്മാർ ഇതിനെ മനസ്സിലാക്കുന്നു.
വിരസതയ്ക്ക് സാർവത്രികമായി അംഗീകരിക്കപ്പെട്ട ഒരു നിർവചനം ഇല്ല.
എന്നാൽ അത് എന്തുതന്നെയായാലും, ഇത് വിഷാദത്തിന്റെയോ നിസ്സംഗതയുടെയോ മറ്റൊരു പേരല്ല എന്ന് ഗവേഷകർ വാദിക്കുന്നു.
ബിബിസി ന്യൂസ് പറയുന്നതനുസരിച്ച്, വിരസത "...നിങ്ങളുടെ ആരോഗ്യത്തിന് ഹാനികരമാകുന്ന അപകടകരവും വിനാശകരവുമായ മാനസികാവസ്ഥയായിരിക്കാം"; എങ്കിലും ഗവേഷണങ്ങൾ "... വിരസതയില്ലാതെ നമുക്ക് നമ്മുടെ സൃഷ്ടിപരമായ നേട്ടങ്ങൾ കൈവരിക്കാൻ കഴിയില്ലെന്ന്" നിർദ്ദേശിക്കുന്നു.
മനഃശാസ്ത്രം ബോർടം, ഗാസ്റ്റൺ ഡി ലാ ടച്ച്, 1893 മടുപ്പ് തോന്നുന്ന ഒരു പെൺകുട്ടി
വ്യത്യസ്ത പണ്ഡിതന്മാർ വിരസതയ്ക്ക് വ്യത്യസ്ത നിർവചനങ്ങൾ ഉപയോഗിക്കുന്നു, ഇത് ഗവേഷണത്തെ സങ്കീർണ്ണമാക്കുന്നു.
വിരസതയെ അതിന്റെ പ്രധാന കേന്ദ്ര മനഃശാസ്ത്ര പ്രക്രിയകളുടെ അടിസ്ഥാനത്തിൽ സിന്തിയ ഡി ഫിഷർ നിർവചിച്ചിരിക്കുന്നത് "ഒരു വ്യക്തിക്ക് വ്യാപകമായ താൽപ്പര്യക്കുറവും നിലവിലെ പ്രവർത്തനത്തിൽ ശ്രദ്ധ കേന്ദ്രീകരിക്കാനുള്ള ബുദ്ധിമുട്ടും അനുഭവപ്പെടുന്ന അസുഖകരമായ, ക്ഷണികമായ ഒരു അവസ്ഥ" എന്നാണ്.
മാർക്ക് ലിയറിയും സഹപ്രവർത്തകരും വിരസതയെ "വൈജ്ഞാനിക ശ്രദ്ധാ പ്രക്രിയകളുമായി ബന്ധപ്പെട്ട ഒരു ക്രിയാത്മക അനുഭവം" എന്ന് വിശേഷിപ്പിക്കുന്നു.
റോബർട്ട് പ്ലൂച്ചിക്ക് വിരസതയെ വെറുപ്പിന്റെ നേരിയ രൂപമായി വിശേഷിപ്പിച്ചു.
പോസിറ്റീവ് സൈക്കോളജിയിൽ, ആവശ്യത്തിലധികം വൈദഗ്ധ്യമുള്ള ഒരു കാര്യത്തിൽ വ്യക്തിയുടെ പ്രതികരണമായാണ് വിരസതയെ വിവരിക്കുന്നത്.
മൂന്ന് തരത്തിലുള്ള വിരസതയുണ്ട്.
ആവശ്യമുള്ള പ്രവർത്തനങ്ങളിൽ ഏർപ്പെടുന്നതിൽ നിന്ന് മനുഷ്യരെ തടയുമ്പോൾ ഉണ്ടാകുന്ന വിരസത, അനാവശ്യ പ്രവർത്തനങ്ങളിൽ ഏർപ്പെടാൻ മനുഷ്യർ നിർബന്ധിതരാകുമ്പോൾ  ഉണ്ടാകുന്ന വിരസത, അല്ലെങ്കിൽ മറ്റ് ചില കാരണങ്ങളാൽ ആളുകൾക്ക് ഒരു പ്രവർത്തനത്തിൽ ഏർപ്പെടാൻ കഴിയാത്ത സമയങ്ങൾ എന്നിവയാണ് ആ മൂന്നെണ്ണം.
എല്ലാ തരത്തിലുമുള്ള വിരസത അനുഭവിക്കാനുള്ള പ്രവണതയായ  ബോർഡം പ്രോണനെസ് വിലയിരുത്തുന്നത് സാധാരണയായി ബോർഡം പ്രോണനെസ് സ്കെയിൽ ഉപയോഗിച്ച് ആണ്.
ശ്രദ്ധയുടെ കുറവും വിരസതയും വ്യക്തമായും സ്ഥിരമായും ബന്ധപ്പെട്ടിരിക്കുന്നുവെന്ന് സമീപകാല ഗവേഷണങ്ങൾ കണ്ടെത്തിയിട്ടുണ്ട്.
വിരസതയും അതിന്റെ സാധ്യതയും സൈദ്ധാന്തികമായും അനുഭവപരമായും വിഷാദരോഗവുമായും സമാന ലക്ഷണങ്ങളുമായും ബന്ധപ്പെട്ടിരിക്കുന്നു.
ശ്രദ്ധക്കുറവുപോലെ, വിഷാദരോഗവുമായും വിരസത വളരെ ശക്തമായി ബന്ധപ്പെട്ടിരിക്കുന്നതായി കണ്ടെത്തിയിട്ടുണ്ട്.
വിരസതയെ പലപ്പോഴും നിസ്സാരമായി തള്ളിക്കളയാറുണ്ടെങ്കിലും, വിരസതയ്ക്കുള്ള സാധ്യത വളരെ വൈവിധ്യമാർന്ന മാനസികവും ശാരീരികവും വിദ്യാഭ്യാസപരവും സാമൂഹികവുമായ പ്രശ്നങ്ങളുമായി ബന്ധപ്പെട്ടിരിക്കുന്നു എന്നത് ഓർക്കേണ്ടതാണ്.
ഒരു വ്യക്തി അശ്രദ്ധയോ, ആവശ്യമുള്ള കാര്യങ്ങൾ മറക്കുന്നതോ ആയ പെരുമാറ്റം കാണിക്കുന്നതാണ് ആബ്സെന്റ് മൈൻഡഡ്നെസ്.
അബ്‌സെൻഡ്-മൈൻഡഡ്നെസ് എന്നത് ശ്രദ്ധ കുറയുകയോ വ്യതിചലിക്കുകയോ ചെയ്യുന്ന ഒരു മാനസികാവസ്ഥയാണ്.
ആബ്‌സെൻഡ്-മൈൻഡഡ്നെസ് എന്നത് ഒരു രോഗ അവസ്ഥയല്ല, മറിച്ച് ആളുകൾ അവരുടെ ദൈനംദിന ജീവിതത്തിൽ അനുഭവിക്കുന്ന വിരസതയുടെയും ഉറക്കമില്ലായ്മയുടെയും ഒരു ലക്ഷണമാണ്.
അട്ടെൻഷൻ ഡെഫിസിറ്റ് ഹൈപ്പർ ആക്ടിവിറ്റി ഡിസോർഡർ , ഡിപ്രെഷൻ തുടങ്ങിയ മറ്റ് പല അവസ്ഥകളുടെയും ഫലമായും ആബ്‌സെൻഡ്-മൈൻഡഡ്നെസ് ഉണ്ടാകാം.
ദൈനംദിന ജീവിതത്തെ ബാധിക്കുന്നതു കൂടാതെ, ആബ്‌സെൻഡ്-മൈൻഡഡ്നെസ് കൂടുതൽ ഗുരുതരമായ, ദീർഘകാല പ്രശ്നങ്ങളും ഉണ്ടാക്കാം.
ശാരീരിക ആരോഗ്യം
ക്ഷീണം, മയക്കം, മന്ദത അല്ലെങ്കിൽ ഊർജ്ജമില്ലായ്മ എന്നിവയുടെ അവസ്ഥയാണ് ആലസ്യം അഥവാ ലെത്താർഗി.
ഇതിനൊപ്പം വിഷാദം, പ്രചോദനം കുറയൽ അല്ലെങ്കിൽ നിസ്സംഗത എന്നിവയും ഉണ്ടാകാം.
വിരസത, അപര്യാപ്തമായ ഉറക്കം, അമിതമായ അധ്വാനം, അമിത ജോലി, സമ്മർദ്ദം, വ്യായാമക്കുറവ് അല്ലെങ്കിൽ ഒരു ക്രമക്കേടിന്റെ ലക്ഷണം എന്നിവയ്ക്കുള്ള ഒരു സാധാരണ പ്രതികരണമായിരിക്കാം ലെത്താർഗി.
വിശ്രമം, മതിയായ ഉറക്കം, സമ്മർദ്ദം കുറയുക, നല്ല പോഷകാഹാരം എന്നിവയിലൂടെ ലെത്താർഗി പലപ്പോഴും പരിഹരിക്കപ്പെടും.